section_heading: Radnja
paragraph_text: Kasnije tog dana vlasnik kluba Edward O'Neil odluči angažirati Jimmyja McGintyja, bivšeg trenera kluba kojeg su otpustili nakon tučnjave s vođom navale, da regrutira zamjenske igrače tijekom štrajka i trenira ih do kraja sezone. O'Neil kaže McGintyju da su im potrebne samo tri pobjede od finalne četiri utakmice da dođu do doigravanja. McGinty mu odgovori da će to učiniti jedino ako obeća da se neće miješati u njegov način treniranja. McGinty regrutira puno različitih nediscipliniranih igrača, i naposljetku uvjeri Falca da ponovo zaigra kao vođa navale. Falco se ubrzo zaljubi u glavnu navijačicu tima, Annabelle Farrell, koja mu uzvraća osjećaje, ali ne želi izlaziti s njim zbog stereotipa o umišljenim profesionalnim igračima.